[{"text_idx": "#000003", "text": "Noore Helilooja konkursi vo\u0303itis Anna-Margret Noorhani"}, {"text_idx": "#000007", "text": "Noore Helilooja konkursil peeti 11. mail Heliloojate Liidu maja saalis Noor Helilooja 2019 finaalkontsert, kus ko\u0303lasid teise vooru pa\u0308a\u0308senud kuni 23aastaste noorte autorite helito\u0308o\u0308d. Z\u030cu\u0308rii liikmete Liis Viira (esimees), Maria Ko\u0303rvitsa ja Mart Siimeri hinnangul oli mitmekesise kontserdi kavas teoseid julgete ja loovate ideedega ning inspiratsiooni allikana oli tajutav suhestumine nii va\u0308lise keskkonna kui sisemise (tunde)eluga. Silma torkas ka huvitav instrumentide valik ning ma\u0308rgatav hea kontakt helilooja ja interpreedi vahel. Konkursile laekus 15 to\u0308o\u0308d, millest lo\u0303ppkontserdil finaalis ko\u0303las 11 teost 9 heliloojalt."}, {"text_idx": "#000008", "text": "Helilooja ja maineka LHV au-tasu ta\u0308navu saanud Helena Tulve ma\u0308rkis, et vo\u0303itja Anna-Margret Noorhani u\u0308hendas oma teoses po\u0303nevalt ja va\u0308ljendusrikkalt flo\u0308o\u0308di ja elektroonika."}, {"text_idx": "#000009", "text": "\"Teos kulges vo\u0303imsa kulminatsioonini, mis avas muusikas mingi uue tasandi, mis avaldas to\u0303esti muljet. Teoses oli jo\u0303udu ja julgust ennast vahetult va\u0308ljendada ja see teeb ro\u0303o\u0303mu, sest teatud mo\u0303ttes me ju ootame, et noored heliloojad ja va\u0308rsked teosed u\u0308llatavad meid millegagi,\" lausus Tulve. Tema so\u0303nul oli Noore Helilooja konkursi tase va\u0308ga ko\u0303rge. \"On hea meel, et see konkurss on saanud tiivad ja pakub arvestatavat vo\u0303imalust oma loomingu tutvustamiseks nii noortele loojatele kui ka interpreetidele,\" lisas Tulve."}, {"text_idx": "#000013", "text": "Konkurss \"Noor Helilooja\" sai alguse Eesti Heliloojate Liidu ning Loomelabori koosto\u0308o\u0308st aastal 2014. Heliloomingu to\u0308o\u0308toast tekkis vajadus anda noortele autorile vo\u0303imalus tutvustada laiemale publikule oma loomingut, ammutada kogemusi o\u0303ppida ning saada tagasisidet professionaalsetelt muusikutelt ja heliloojatelt."}, {"text_idx": "#000014", "text": "Konkursi senised vo\u0303itjad Kristel Kolkanen ja Karl Tipp on saavutanud konkursi ja\u0308rel ma\u0308rkimisva\u0308a\u0308rseid tulemusi, saades vaatamata noorele eale teoste tellimusi ka professionaalsetelt kollektiividelt (Kolkanen \u2013 Resonabilis; Tipp \u2013 Estonian Cello Ensemble)."}, {"text_idx": "#000018", "text": "Pildid: selgusid konkursi \"Noor helilooja 2023\" vo\u0303itjad"}, {"text_idx": "#000019", "text": "Eesti Muusika Pa\u0308evade kunstiline juht: muusika on otsetee inimese hinge"}, {"text_idx": "#000020", "text": "Algab festival Eesti Muusika Pa\u0308evad"}, {"text_idx": "#000021", "text": "Klassikaraadio su\u0308giskavas annavad tooni kontserdiu\u0308lekanded ja kultuurisaated"}, {"text_idx": "#000024", "text": "Polos\u030cywa andis va\u0308lja esimese eestikeelse singli"}, {"text_idx": "#000026", "text": "Tanel Saar uuest lavastusest: sealt ei tasu otsida Wiiralti autobiograafiat"}, {"text_idx": "#000036", "text": "Marja-Liisa Plats: la\u0308henen pildiraamatu illustreerimisele nagu rez\u030cisso\u0308o\u0308r"}, {"text_idx": "#000037", "text": "Arvustus. \"Tume paradiis\": pidu peo pa\u0308rast"}, {"text_idx": "#000038", "text": "Endla teater kuulutas va\u0308lja uue teatrijuhi konkursi"}, {"text_idx": "#000040", "text": "Marika Vaarik: ko\u0303hkluseid mul ei ole"}, {"text_idx": "#000046", "text": "Haapsalu kultuurikeskuses avati na\u0308itus aulidest"}, {"text_idx": "#000048", "text": "Teatri- ja muusikamuuseumi kogud kolitakse tuleval aastal Maarjama\u0308ele"}, {"text_idx": "#000049", "text": "Rannarootsi muuseumi na\u0308itusel saab na\u0308ha nii Eesti kui ka va\u0308lismaa ka\u0308bisid"}, {"text_idx": "#000051", "text": "Edetabel. Aasta parimad albumid 2022"}, {"text_idx": "#000052", "text": "Aasta parimad albumid 2022. Isiklikud edetabelid"}, {"text_idx": "#000058", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]